## Pravilnik o statusu, ustrojstvu i financiranju Osorskih glazbenih večeri

### NN 60/1994 (10.8.1994.), Pravilnik o statusu, ustrojstvu i financiranju Osorskih glazbenih večeri

# MINISTARSTVO KULTURE I PROSVIJETE

Na temelju članka 45. Zakona o kazalištima ("Narodne novine".
br. 61/91), donosim

## PRAVILNIK

### O STATUSU, USTROJSTVU I FINANCIRANJU OSORSKIH GLAZBENIH VEČERI

Članak 1.

Ovim pravilnikom uređuje se status, ustrojstvo i financiranje glazbeno-scenskog
festivala Osorske glazbene večeri.

Članak 2.

Osorske glazbene večeri su glazbeno-scenski festival od nacionalnog
značenja i središnja manifestacija u kulturi Županije primorsko-goranske.

Članak 3.

Osnivači Osorskih glazbenih večeri su Županija primorsko-goranska i
Općina Mali Lošinj.

Festival Osorske glazbene večeri sljednik je glazbenog festivala koji
je osnovan 1976. godine.

Sjedište festivala je u Osoru.

Članak 4.

Osorske glazbene večeri upisuju se u upisnik festivala koji se vodi
pri Ministarstvu kulture i prosvjete.

Članak 5.

Sredstva za ostvarivanje festivala Osorskih glazbenih večeri osiguravaju
Županija primorsko-goranska, Općina Mali Lošinj i Ministarstvo kulture
i prosvjete iz sredstava Državnog proračuna.

Sredstva za Osorske glazbene večeri mogu se osigurati i iz proračuna
drugih jedinica lokalne samouprave i uprave, u dijelu u kojem program festivala
utvrde kao svoju javnu potrebu u kulturi, iz prihoda ostvarenih djelatnošću
festivala, sponzorstva, zaklada, fundacija, darova i iz drugih izvora u
skladu sa zakonom.

Članak 6.

Za ostvarivanje programa festivala Osorske glazbene večeri osiguravaju
se sredstva:

- iz državnog proračuna, za ostvarivanje dijela programa koji je od
nacionalnog značenja.

- iz proračuna Županije primorsko-goranske i Općine Mali Lošinj, za
pripremu i ostvarivanje tehničkih i drugih uvjeta festivala, te za izvedbu
dijela programa festivala.

Ministarstvo kulture i prosvjete, Županija primorsko-goranska i Općina
Mali Lošinj. svake godine ugovorom utvrđuju međusobne odnose, te prava
i obveze u financiranju programa festivala.

Članak 7.

Osorskim glazbenim večerima rukovodi i upravlja ravnatelj festivala,
koji ima prava i obveze utvrđene ovim pravilnikom.

Festival ima Festivalsko vijeće koje je stručno-savjetodavno tijelo
festivala i koje prati ostvarivanje programa rada festivala, te obavlja
druge zadaće utvrđene ovim pravilnikom.

Članak 8.

Ravnatelja festivala imenuje ministar kulture i prosvjete po pribavljenom
mišljenju Festivalskoga vijeća.

Članak 9.

Festivalsko vijeće ima sedam članova od kojih dva imenuje ministar kulture
i prosvjete, dva Poglavarstvo Županije primorsko-goranske, dva Poglavarstvo
Općine Mali Lošinj i jednoga člana Krčka biskupija.

Časni članovi Festivalskoga vijeća su ministar kulture i prosvjete,
biskup Krčke biskupije, župan Županije primorsko-goranske i načelnik Općine
Mali Lošinj.

Članak 10.

Festivalsko vijeće razmatra i utvrđuje prijedlog ukupnog programa festivala,
te je ujedno i stručno savjetodavno tijelo ravnatelju festivala.

Članak 11.

Ravnatelj festivala zastupa i predstavlja festival kao manifestaciju
u ime osnivača festivala i Ministarstva kulture i prosvjete, donosi ukupan
program festivala, organizira i provodi umjetničku i programsku politiku
festivala i odgovoran je za ostvarenje njegovoga programa.

Ravnatelj festivala predsjedava Festivalskome vijeću i rukovodi njegovim
radom.

Za svoj rad ravnatelj je odgovoran osnivačima festivala i ministru kulture
i prosvjete.

Članak 12.

Program Osorskih glazbenih večeri koji je od nacionalnoga značenja donosi
Festivalsko vijeće. na prijedlog ravnatelja festivala, a uz prethodnu suglasnost
ministra kulture i prosvjete.

Članak 13.

Unutarnje ustrojstvo i način rada festivala, način utvrđivanja festivalskoga
programa, utvrđivanja izvora financiranja. kao i druga pitanja koja su
od značenja za rad i djelovanje festivala uređuju se statutom festivala.

Statut festivala donosi ravnatelj festivala na prijedlog Festivalskoga
vijeća.

Suglasnost na statut Osorskih glazbenih večeri daje Poglavarstvo Županije
primorsko-goranske i Poglavarstvo Općine Mali Lošinj.

Članak 14.

O radu festivala i ostvarivanju festivalskoga programa podnosi se izvješće
najmanje jedanput godišnje.

Izvješće podnosi ravnatelj festivala ministru kulture i prosvjete, Poglavarstvu
Županije primorsko-goranske i Poglavarstvu Općine Mali Lošinj.

Sadržaj izvješća utvrđuje se na sjednici Festivalskoga vijeća.

Ako ministar kulture i prosvjete, Poglavarstvo Županije primorsko-goranske
ili Poglavarstvo Općine Mali Lošinj ne prihvati izvješće, može se smijeniti
ravnatelj festivala, te raspustiti imenovane članove Festivalskoga vijeća.

Odluku o smjenjivanju ravnatelja festivala i imenovanih članova Festivalskog
vijeća donosi ministar kulture i prosvjete po pribavljenom mišljenju Poglavarstva
Županije primorsko-goranske i Poglavarstva Općine Mali Lošinj.

Članak 15.

Obavljanje organizacijskih. financijsko-knjigovodstvenih, tehničkih,
administrativnih i drugih poslova u svezi s radom i djelovanjem festivala
povjerit će se pravnoj osobi koja organizira festival.

Na ugovo kojim se uređuju međusobna prava i obveze glede obavljanja
organizacijskih i drugih poslova za festival, kojega zaključuje ravnatelj
festivala i ravnatelj pravne osobe, prethodnu suglasnost daje Poglavarstvo
Županije primorsko-goranske i Poglavarstvo Općine Mali Lošinj.

Članak 16.

Ravnatelj festivala dužan je donijeti statut i dostaviti ga Poglavarstvu
Županije primorsko-goranske i Poglavarstvu Općine Mali Lošinj na suglasnost
u roku od 30 dana od dana stupanja na snagu ovoga pravilnika.

Do donošenja statuta festivala odgovarajuće se primjenjuju akti i odluke
osnivača festivala. ako nisu u suprotnosti s ovim pravilnikom.

Članak 17.

Ministar kulture i prosvjete, Poglavarstvo Županije primorsko-goranske
i Poglavarstvo Općine Mali Lošinj i Krčka biskupija. imenovat će članove
Festivalskoga vijeća u roku od 15 dana od donošenja ovoga pravilnika.

Ministar kulture i prosvjete imenovat će ravnatelja festivala u roku
od 30 dana od donošenja ovoga pravilnika.

Članak 18.

Ovaj pravilnik stupa na snagu osmoga dana od dana objave u "Narodnim
novinama".

Klasa: 612-03/94-01/70

Urbroj : 532-03/8-94-03

Zagreb, 27. srpnja 1994.

Ministar

**mr. Vesna Girardi-Jurkić, v. r.**

Pravilnik, NN 60/1994-1092